Document ID: 32007D0500

KOMISJONI OTSUS,
16. juuli 2007,
millega muudetakse otsust 2001/781/EÜ, millega võetakse vastu vastuvõtvate asutuste teatmik ja sõnastik dokumentide kohta, mida võib kätte anda vastavalt nõukogu määrusele (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta
(teatavaks tehtud numbri K(2007) 3365 all)
(2007/500/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. mai 2000. aasta määrust (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta, (1) eriti selle artiklit 17,
olles nõu pidanud määruse (EÜ) nr 1348/2000 artikli 18 kohaselt asutatud komiteega,
ning arvestades järgmist:
(1)
Määruse (EÜ) nr 1348/2000 rakendamiseks tuli koostada ja avaldada teatmik, mis sisaldab teavet nimetatud määruse artikli 2 kohaselt määratud vastuvõtvate asutuste kohta. Teatmik on avaldatud komisjoni 25. septembri 2001. aasta otsuse 2001/781/EÜ, (millega võetakse vastu vastuvõtvate asutuste teatmik ja sõnastik dokumentide kohta, mida võib kätte anda vastavalt nõukogu määrusele (EÜ) nr 1348/2000 tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmise kohta) (2) I lisas.
(2)
Teatmiku sisu on vaja muuta, sest andmeid, mille Prantsusmaa määruse (EÜ) nr 1348/2000 artikli 2 lõike 4 kohaselt komisjonile edastas, on muudetud.
(3)
Seepärast tuleks otsust 2001/781/EÜ vastavalt muuta,
ON VASTU VÕTNUD KÄESOLEVA OTSUSE:
Ainus artikkel
Otsuse 2001/781/EÜ I lisas avaldatud teatmikku, mis sisaldab teavet vastuvõtvate asutuste kohta, muudetakse vastavalt käesoleva otsuse lisale.
Käesolev otsus on adresseeritud liikmesriikidele.
Brüssel, 16. juuli 2007

Labels: 12
11
15
18